1743-ban Lappeenrantánál a svédek elvesztették az oroszok ellen vívott háborút és távoztak a területről. A csata után egy évvel Mikkeli vásárjogot kapott. 1788-ban III. Gusztáv svéd király háborút indított Oroszország ellen, aminek egyik csatája 1789. június 13-án Mikkelitől pár kilométerre zajlott. A csatában a svédek és finnek sikeresen megvédték állásaikat az orosz túlerővel szemben. 19. században egész Finnország orosz uralom alá került, ez alatt alapította 1838-ban I. Miklós cár Mikkeli városát a korábbi egyházközségek helyén. Öt évvel később a tartomány központja Heinolából átkerült Mikkelibe.